CELEX: 62010CA0177
Language: et
Date: 2011-09-08 00:00:00
Title: Kohtuasi C-177/10: Euroopa Kohtu (teine koda) 8. septembri 2011 . aasta otsus (Juzgado de lo Contencioso-Administrativo n o 12 de Sevilla — Hispaania eelotsusetaotlus) — Francisco Javier Rosado Santana versus Consejería de Justicia y Administración Pública de la Junta de Andalucía (Sotsiaalpoliitika — Direktiiv 1999/70/EÜ — ETUC, UNICE ja CEEP raamkokkulepe tähtajalise töö kohta — Klausel 4 — Raamkokkuleppe kohaldamine avaliku teenistuse valdkonnas — Diskrimineerimiskeelu põhimõte)

22.10.2011   
            
            
               ET
            
            
               Euroopa Liidu Teataja
            
            
               C 311/11
            
         Euroopa Kohtu (teine koda) 8. septembri 2011. aasta otsus (Juzgado de lo Contencioso-Administrativo no 12 de Sevilla — Hispaania eelotsusetaotlus) — Francisco Javier Rosado Santana versus Consejería de Justicia y Administración Pública de la Junta de Andalucía
   (Kohtuasi C-177/10) (1)
   
   (Sotsiaalpoliitika - Direktiiv 1999/70/EÜ - ETUC, UNICE ja CEEP raamkokkulepe tähtajalise töö kohta - Klausel 4 - Raamkokkuleppe kohaldamine avaliku teenistuse valdkonnas - Diskrimineerimiskeelu põhimõte)
   2011/C 311/15
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Contencioso-Administrativo no 12 de Sevilla
   
      Põhikohtuasja pooled
   
   
      Hageja: Francisco Javier Rosado Santana
   
      Kostja: Consejería de Justicia y Administración Pública de la Junta de Andalucía
   
      Ese
   
   Eelotsusetaotlus — Juzgado de lo Contencioso-Administrativo no 12 de Sevilla — Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT L 175, lk 43; ELT eriväljaanne 05/03, lk 368), tõlgendamine — Lisa klausel 4 (diskrimineerimiskeelu põhimõte) — Kohaldamisala — Diskrimineerimine, mida põhiseaduslikkuse järelevalve kohus peab lubatavaks — Siseriikliku kohtu kohustused.
   
      Resolutsioon
   
   
               1.
            
            
               Nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, tuleb tõlgendada nii, et esiteks kohalduvad need tähtajalistele töölepingutele ja töösuhetele, mis on sõlmitud riigiasutuste ja teiste avaliku sektori üksustega, ning teiseks kohustavad need hoidumast igasugusest erinevast kohtlemisest liikmesriigi alaliste ametnike ja võrreldavate ajutiste teenistujate vahel üksnes seetõttu, et viimastel on tähtajaline tööleping või töösuhe, välja arvatud juhtudel, kui erinevaks kohtlemiseks on objektiivsed põhjused nimetatud raamkokkuleppe klausli 4 punkti 1 tähenduses.
            
         
               2.
            
            
               Nimetatud raamkokkuleppe (tähtajalise töö kohta) klauslit 4 tuleb tõlgendada nii, et sellega on vastuolus, kui asutusesisesel edutamisel, milles võivad osaleda üksnes alalised ametnikud, ei võeta arvesse vahepeal alaliseks ametnikuks saanud isiku ametiasutuses ajutise teenistujana täitunud teenistusperioode tingimusel, et sellist arvestamata jätmist ei õigusta objektiivsed põhjused raamkokkuleppe selle klausli punkti 1 tähenduses. Üksnes asjaolu, et ajutisel teenistujal täitusid nimetatud teenistusperioodid tähtajalise lepingu või töösuhte alusel, ei kujuta endast objektiivset põhjust.
            
         
               3.
            
            
               Liidu esmast õigust, direktiivi 1999/70 ja raamkokkulepet tuleb tõlgendada nii, et nendega ei ole põhimõtteliselt vastuolus sellised siseriiklikud õigusnormid, mis sätestavad, et alalise ametniku kaebus otsuse peale, millega lükatakse tagasi tema taotlus konkursil kandideerida ning mis tugineb asjaolule, et edutamismenetlus on vastuolus raamkokkuleppe klausliga 4, tuleb esitada kahekuulise tähtaja jooksul alates konkursiteate avaldamisest. Siiski ei saa aga sellist tähtaega määrata alalisele ametnikule, kes on selle konkursi kandidaat, kes lubati katsetele ning kelle nimi esines nimetatud konkursi läbinute lõplikus nimekirjas, kui see muudaks raamkokkuleppest tulenevate õiguste kasutamise praktiliselt võimatuks või ülemäära raskeks. Sellistel asjaoludel saab kahekuuline tähtaeg hakata kulgema alates otsuse avaldamisest, millega tühistati tema lubamine nimetatud konkursile ja tema nimetamine kõrgema rühma alaliseks ametnikuks.
            
         
      (1)  ELT C 179, 3.7.2010.